OPŠTINA TUZI

S E K R E T A R I J A T  Z A  F I N A N S I J E

PROGRAM RADA SEKRETARIJATA ZA FINANSIJE
ZA 2026. GODINU

Tuzi, novembar 2025. godine

Na osnovu člana 21 Odluke o organizaciji i načinu rada lokalne uprave Opštine Tuzi ("Službeni list CG"- opštinski propisi br. 022/23, 024/23, 029/24, 032/24 i 012/25), a u vezi sa članom 4 Uputstva o izradi godišnjeg programa rada i izvještaja o radu i ostvarivanju funkcija lokalne samouprave ("Službeni list CG"- opštinski propisi broj 040/19) , Sekretar Sekretarijata za finansije po pribavljenom mišljenju Sekretarijata za lokalnu samoupravu broj 8387/2 od dana 24.11.2025. godine,   d o n o s i

GODIŠNJI PROGRAM RADA
SEKRETARIJATA ZA FINANSIJE
ZA 2026.GODINU

I - UVODNI DIO	

Ovaj program sadrži pregled poslova koje će Sekretarijat za finansije (u daljem tekstu: Sekretarijat),
obavljati tokom 2026. godine, radi ostvarivanja svoje funkcije.

Poslovi koji su Programom rada utvrđeni proizilaze iz djelokruga rada Sekretarijata utvrđenog
Odlukom o organizaciji i načinu rada lokalne uprave Opštine Tuzi ("Službeni list CG-opštinski
propisi", br. 022/23, 024/23, 029/24, 032/24 i 012/25), saglasno zakonskim i podzakonskim propisima, aktima Skupštine i predsjednika.

II - POSLOVI IZ NADLEŽNOSTI SEKRETARIJATA
Članom 6 Odluke o organizaciji i načinu rada lokalne uprave Opštine Tuzi definisani su poslovi koje vrši Sekretarijat.  
Poslovi iz nadležnosti Sekretarijata mogu se grupisati u sledeće kategorije poslova:
1.	Razvojni
2.	Normativni
3.	Kontrolna grupa poslova
4.	Izvršna grupa poslova
5.	Druge poslove

1.	Razvojna grupa poslova

1.1 Usaglašavanje kadrovskih planova za organe lokalne samouprave Opštine Tuzi za 2026. godinu sa Odlukom o budžetu Opštine Tuzi za 2026. godinu

Članom 58, stav 1, tačka 19 Zakona o lokalnoj samoupravi („Službeni list Crne Gore” br. 002/18, 034/19 , 038/20, 050/22, 084/22, 081/25 i 098/25), propisano je da predsjednik opštine donosi kadrovski plan, dok je članom 144 istog Zakona, propisano da se u cilju upravljanja ljudskim resursima u opštini donosi kadrovski plan kojim se planiraju broj zaposlenih, promjene u kadrovskoj strukturi i druga pitanja upravljanja kadrovima u skladu sa budžetskim i strateškim planiranjem rada opštine. Kadrovski plan se u skladu sa 145, stav 2, Zakona o lokalnoj samoupravi, donosi u roku od 30 dana od dana donošenja budžeta opštine. 

U skladu sa članom 144 istog Zakona, Sekretarijat za finansije daje saglasnost da su kadrovski planovi za organe lokalne uprave, stručne službe i posebne službe Opštine Tuzi usaglašeni sa Odlukom o budžetu Opštine Tuzi za 2026. godinu.

           Akt za: Predsjednika Opštine
Nosilac poslova: Sekretarijat za finansije
Rok: stalan zadatak

1.2	Ažuriranje registra rizika Opštine Tuzi
Shodno Zakonu o upravljanju, unutrašnjoj kontroli i unutrašnjoj reviziji u javnom sektoru („Službeni list CG“ br. 089/25) i smjernicama Ministarstva finansija za uspostavljanje i sprovođenje procesa upravljanja rizicima u subjektima javnog sektora, u cilju praćenja i kontrole mogućih okolnosti koje mogu nepovoljno uticati na poslovanje grada, vrši se ažuriranje Registra rizika najmanje jednom godišnje. Registar rizika opštine Tuzi obuhvata podatke za organe lokalne uprave, stručne službe i posebne službe Opštine Tuzi.

            Akt za: Predsjednika opštine
Nosilac poslova: Sekretarijat za finansije	
Rok: stalan zadatak

2.	Normativno pravna grupa poslova

2.1  Predlog završnog računa budžeta Opštine Tuzi za 2025. godinu

Shodno odredbama člana 41 Zakona o finansiranju lokalne samouprave („Službeni list CG“ broj 003/19, 086/22, 005/24, 007/24 i 092/25), i članom 99 stav 1  tačka 2 Statuta Opštine Tuzi ("Službeni list Crne Gore - opštinski propisi", br. 024/19, 005/20, 051/22 i 055/22) Predlog Završnog računa budžeta Opštine Tuzi utvrdjuje Predsjednik opštine Tuzi i dostavlja ga Skupštini Opštine Tuzi do kraja maja tekuće godine. U skladu sa članom 6 stav 1 tačka 12 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) Sekretarijat za finansije vrši pripremu Završnog računa Opštine Tuzi.

           Akt za: Skupštinu
Nosilac poslova: Sekretarijat za finansije – odjeljenje za trezor
Rok: 31.maj 2026.

2.2	 Predlog Odluke o budžetu Opštine Tuzi za 2027.godinu

U skladu sa članom 28, stav 2 Zakona o finansiranju lokalne samouprave(„Službeni list CG“ broj 003/19, 086/22, 005/24 , 007/24 i 092/25) i člana 34 Statuta Opštine Tuzi("Službeni list Crne Gore - opštinski propisi", br. 024/19, 005/20, 051/22 i 055/22) Predlog odluke o Budžetu Opštine Tuzi za narednu fiskalnu godinu utvrđuje predsjednik i dostavlja ga Skupštini Opštine Tuzi do 1. decembra tekuće godine. 
Članom 6 stav 2 tačka 2 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) Sekretarijat vrši pripremu Odluke o budžetu Opštine Tuzi.

Akt za: Skupštinu
Nosilac poslova: Sekretarijat za finansije – odjeljenje za budžet
Rok: IV kvartal 2026. godine

2.3	Izrada novih i ažuriranje postojećih internih uputstava

Na osnovu člana 8, tačka 7 Zakona o upravljanju, unutrašnjoj kontroli i unutrašnjoj reviziji u javnom sektoru („Službeni list CG“ broj 089/25) rukovodilac organizacione jedinice dužan je da obezbijedi uspostavljanje unutrašnjih kontrola utvrđivanjem intrenih pravila i procedura i sprovođenje kontrola.

Nosilac poslova: Sekretarijat za finansije 
Rok: stalan zadatak

2.4	 Ažuriranje Vodiča za slobodan pristup informacijama iz nadležnosti Sekretarijata za finansije

Nadležnost za obavljanje ovih poslova propisana je članom 11 Zakona o slobodnom pristupu informacijama (“Službeni list Crne Gore” br. 044/12, 030/17 i 066/25).
         
Nosilac poslova: Sekretarijat za finansije 
Rok: stalan zadatak

2.5	 Usklađivanje lokalnih propisa sa važećom zakonskom regulativom

U skladu sa članom 6 stav 1 tačka 1 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25), Sekretarijat za finansije će usklađivati lokalne propise u oblastima za koje je obrazovan, sa važećom zakonskom regulativom i potrebom inoviranja pojedinih odredaba u cilju efikasnijeg funkcionisanja.

Nosilac poslova: Sekretarijat za finansije 
Rok: stalan zadatak

2.6	 U slučajevima donošenja, izmjena i dopuna zakona, iz oblasti utvrđivanja, naplate i kontrole lokalnih javnih prihoda, ovaj organ će inicirati izmjene i dopune odluka i propisa iz nadležnosti Opštine Tuzi u skladu sa zakonskim rješenjima.

Nosilac poslova: Sekretarijat za finansije – sektor za lokalne javne prihode
Rok: stalan zadatak

	
3.    Kontrolna ( upravno – nadzorna) grupa poslova

 Inspekcijski nadzor i preduzimanje upravnih mjera i radnji

Vršenje inspekcijskog nadzora i preduzimanje upravnih mjera i radnji koje sprovodi ovaj organ u skladu sa Zakonom o inspekcijskom nadzoru („Sl. list RCG”, br. 039/03, „Sl. list CG”, br. 076/09, 057/11, 018/14, 011/15, 052/16 i 084/24), Zakonom o poreskoj administraciji („Sl. list RCG”, br. 065/01, 080/04, 029/05, „Sl. list CG”, br. 073/10, 020/11, 028/12, 008/15, 047/17, 052/19, 145/21 i 015/25) i ovlašćenjima utvrđenim drugim propisima kojima se uređuju pojedine vrste poreza podrazumijeva:

-	identifikacija poreskih obveznika izlaskom na teren i provjera zatečenog stanja sa stanjem i podacima kojima raspolaže ova Uprava;
-	sačinjavanje zapisnika o izvršenom inspekcijskom pregledu;
-	praćenje zapisnički naređenih mjera;
-	donošenje rješenja o utvrđivanju poreske obaveze, u slučaju nepostupanja po zapisniku;
-	kontrola izvršenja rješenja;
-	podnošenje zahtjeva za pokretanje prekršajnog postupka za učinjeni prekršaj utvrđen u postupku inspekcijskog nadzora u skladu sa zapisnikom;
-	uručivanje akata poreskim obveznicima (rješenja, rješenja o prinudnoj naplati, obavještenja) iz nadležnosti ovog organa (po potrebi).

Nosilac poslova: Sekretarijat za finansije – sektor za lokalne javne prihode                                                                                         
Rok: stalan zadatak

4.  Izvršna grupa poslova 
                                                                                                                                                                                                                                                             
4.1	   Dostavljanje zahtjeva Ministarstvu finansija za dodjelu budžetskih sredstava za kapitalne projekte 

Članom 29, stav 2 Zakona o budžetu i fiskalnoj odgovornosti („Službeni list Crne Gore“, br. 020/14, 056/14, 070/17, 004/18, 055/18, 066/19, 070/21, 145/21, 027/23, 123/23, 125/23 i 011/25) propisano je da potrošačke jedinice koje su predložile kapitalne projekte dužne su da zahtjeve za dodjelu budžetskih sredstava za kapitalne projekte podnesu Ministarstvu finansija do 15. marta tekuće, za narednu fiskalnu godinu.

           Akt za: Ministarstvo finansija 
Nosilac poslova: Sekretarijat za finansije 
     Rok: 15.03.2026. godine

4.2	  Polugodišnji izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom 

U skladu sa članom 55, stav 5 Zakona o finansiranju lokalne samouprave(„Službeni list CG“ broj 003/19, 086/22, 005/24, 007/24 i 092/25) Predsjednik opštine je dužan da Skupštini Opštine Tuzi dostavi Polugodišnji izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom, najkasnije u roku od 15 dana od dana isteka drugog kvartala. 
Članom 6 stav 1 tačka 15 Odluke o organizaciji i načinu rada uprave Opštine Tuzi(‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za finansije vrši poslove uprave koji se odnose i na dostavljanje podataka nadležnim organima o prihodima, izdacima i budžetskom zaduženju.

Akt: za Predsjednika opštine i Skupštinu 
Nosilac posla: Sekretarijat za finansije - odjeljenje za trezor
Rok: III kvartal 2026. godine

4.3	 Dostavljanje na mišljenje Ministarstvu finansija Nacrt odluke o budžetu Opštine Tuzi za 2027. godinu 
Članom 35 , stav 1 Zakona o budžetu i fiskalnoj odgovornosti („Službeni list Crne Gore“, br. 020/14, 056/14, 070/17, 004/18, 055/18, 066/19, 070/21, 145/21, 027/23, 123/23, 125/23 i 011/25) propisano je da prije usvajanja predloga odluke o budžetu opštine, nadležni organ opštine pribavlja mišljenje Ministarstva finansija na predloženi nivo i strukturu potrošnje, politiku zarada, kapitalne izdatke i izvore finansiranja i nivo budžetskog gotovinskog suficita, odnosno deficita.

Akt za: Ministarstvo finansija 
Nosilac posla : Sekretarijat za finansije - odjeljenje za budžet
Rok: IV kvartal 2026. godine

4.4	 Vođenje upravnog postupka po zahtjevima za slobodan pristup informacijama 

Pravni osnov za vođenje postupka, odnosno rješavanje po zahtjevima za slobodni pristup informacijama je Zakon o slobodnom pristupu informacijama („Službeni list Crne Gore” br. 044/12, 030/17 i 066/25) i Vodič za pristup informacijama u posjedu Sekretarijata za finansije. 

         Nosilac posla: Sekretarijat za finansije 
  Rok: stalan zadatak

4.5	  Vođenje centralne evidencije o zaradama lokalnih službenika i namještenika 

Član 5 Odluke o zaradama lokalnih službenika i namještenika u Opštini Tuzi (“Službeni list Crne Gore - opštinski propisi” br. 009/23), propisuje da Organ uprave nadležan za poslove Budžeta vodi evidenciju o zaradama lokalnih službenika i namještenika u skladu sa Zakonom o zaradama zaposlenih u javnom sektoru ( “Službeni list Crne Gore” br. 016/16, 083/16, 021/17, 042/17, 012/18, 039/18, 042/18, 034/19, 130/21, 146/21, 092/22, 152/22, 113/23, 048/24 i 084/24). 

Članom 6 stav 1 tačka 5 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za finansije vrši obračun i isplatu zarada i naknada u organima Opštine Tuzi.
   
Članom 6 stav 1 tačka 10 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25)  propisano je da Sekretarijat za finansije vodi evidenciju o zaradama zaposlenih u Opštini Tuzi. 

           Nosilac posla: Sekretarijat za finansije – odjeljenje trezora
           Rok: stalan zadatak 

4.6	 Izdavanje potvrda o obezbijeđenim finansijskim sredstvima za potrebe organa i službi Opštine Tuzi u postupku donošenja odluke o pokretanju postupka za popunu radnog mjesta 

Član 110, stav 1 al.4 Zakona o lokalnoj samoupravi („Službeni list Crne Gore” br. 002/18, 034/19, 038/20, 050/22, 084/22, 081/25 i 098/25) propisano je da odluku o pokretanju postupka za popunu radnog mjesta donosi lice koje rukovodi organom lokalne uprave, stručnom službom, odnosno posebnom službom, ako je opština za to obezbijedila finansijska sredstva. 

       Nosilac posla: Sekretarijat za finansije – odjeljenje za budžet
Rok: stalan zadatak

4.7	Učešće u radu radnih tijela (komisije, radne grupe, savjeti, timovi i sl.) 

Navedeni poslovi obuhvataju učešće službenika Sekretarijata za finansija u pomenutim radnim tijelima (komisijama, radnim grupama, savjetima, timovima i sl.) u skladu sa propisima. Pravni osnov za učešće u istima nalazi se u brojnim zakonima, odlukama i drugim propisima, pa će se shodno oblastima za koju se formiraju radna tijela delegirati službenici koji su angažovani na ekspertskim ili ekspertsko-rukovodnim poslovima iz te oblasti. 

       Nosilac posla: Sekretarijat za finansije 
Rok: stalan zadatak

4.8 Donošenje rješenja po službenoj dužnosti:

-	o utvrđivanju poreza na nepokretnosti (Odluka o porezu na nepokretnosti („Sl. list CG – opštinski propisi”, br. 046/23);
-	o utvrđivanju visine članskog doprinosa (Odluka o visini, načinu obračunavanja i plaćanja članskog doprinosa Turističkoj organizaciji Tuzi, „Sl. List CG - opštinski propisi”, br. 014/20);
-	o utvrđivanju visine lokalne komunalne takse (Odluka o lokalnim komunalnim taksama Opštine Tuzi („Sl. list CG – opštinski propisi”, br. 046/19 i 016/25);
-	o utvrđivanju naknade za korišćenje opštinskih puteva (Odluka o naknadama za korišćenje opštinskih puteva na teritoriji Opštine Tuzi („Sl.list CG“-opštinski propisi, br. 046/21).

     Nosilac poslova: Sekretarijat za finansije – sektor za lokalne javne prihode
     Rok: stalan zadatak

 4.9 Podnošenje finansijskih izvještaja donatorima za projekte prekogranične saradnje
Članom 6 stav 1 tačka 11 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25)  propisano je da Sekretarijat za finansije učestvuje u pripremi i realizaciji projekata međuopštinske i prekogranične saradnje, kao i saradnje sa dijasporom iz svog djelokruga.
    
Akt za: Ministarstvo finansija – CFCU, Ugovorno tijelo, Vodeći partner
Nosilac poslova: Sekretarijat za finansije 
Rok: stalan zadatak, shodno ugovoru i  zahtjevu donatora

4.10	Donošenje rješenja o prinudnoj naplati neizmirenih dospjelih poreskih obaveza

U slučajevima nepostupanja po rješenjima o utvrđenoj poreskoj obavezi, donose  se rješenja o prinudnoj naplati shodno Zakonu o poreskoj administraciji. Prinudna naplata se vrši iz novčanih sredstava poreskog obveznika, novčanih potraživanja poreskog obveznika, imovine (pokretne i nepokretne) poreskog obveznika, nenovčanih potraživanja i drugih prava poreskog obveznika (roba, usluga, udjela u privrednom društvu i sl.), iz zarada, naknada zarada i penzije, u dijelu koji nije izuzet od izvršenja u skladu sa zakonom kojim se uređuje izvršenje i obezbjeđenje, na način propisan navedenim Zakonom.

Nosilac poslova: Sekretarijat za finansije – sektor za lokalne javne prihode
Rok: stalan zadatak

5.     Drugi (ostali) poslovi 

 5.1 Stručni poslovi
5.1.1 Izvještaj o utvrđivanju i naplati lokalnih javnih prihoda za 2025. godinu, sa prijedlogom mjera
Izvještaj će dati pregled aktivnosti Sekretarijata za finansije na utvrđivanju i naplati lokalnih javnih prihoda u 2025. godini i utvrditi prijedlog mjera za efikasnije postupanje i prevazilaženje problema u ovoj oblasti, radi utvrđivanja i naplate sopstvenih prihoda Opštini Tuzi, u skladu sa zakonom i propisima Opštine Tuzi.

Akt za:  Presjednika opštine
Nosilac poslova: Sekretarijat za finansije – sektor za lokalne javne prihode                                                                                               
Rok: I kvartal 2026. godine
                                                                                                                                       	           	 
5.1.2 Izvještaj o radu Sekretarijata finansije za 2025. godinu

Članom 22 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da organ lokalne uprave, po potrebi, a najmanje jednom godišnje, podnosi Predsjedniku opštine izvještaj o radu i stanju u oblasti za koju je obrazovan.

Akt za:  Presjednika Opštine
Nosilac poslova: Sekretarijat za finansije
Rok: 20.01.2026. godine

5.1.3 Izvještaj o rješavanju upravnih stvari iz nadležnosti Sekretarijata za 2025. godinu 

Članom 6 stav 1 tačka 13 Odluke o organizaciji i načinu rada uprave opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za finansije vrši poslove uprave koji se odnose, između ostalog, i na pripremu izvještaja za glavnog administratora o rješavanju upravnih stvari iz svoje nadležnosti i drugih izvještaja u ostvarivanju njegove funkcije koordiniranja rada lokalne uprave. 

Akt za:  Glavnog administratora
Nosilac poslova: Sekretarijat za finansije
Rok: I kvartal 2026. godine

5.1.4 Program rada Sekretarijata za 2027. godinu 

Članom 21 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Organ lokalne uprave donosi godišnji program rada. 

Akt za:  Glavnog administratora 
Nosilac posla: Sekretarijat za finansije 
Rok: 15. novembar 2026. godine

5.1.5 Izrada Dinamičkog plana potrošnje 

U skladu članom 34 Zakona o finansiranju lokalne samouprave („Službeni list CG“, broj 003/19, 086/22, 005/24, 007/24 i 092/25), a shodno tačkama 15 i 16 Uputstva o bližem načinu rada trezora jedinica lokalne samouprave („Službeni list CG“, broj 015/19 i 024/22) , Sektarijat priprema Dinamički plan potrošnje, koji dostavlja na saglasnost Predsjedniku opštine.

Akt za:  Predsjednika opštine 
Nosilac posla: Sekretarijat za finansije – odjeljenje za budžet
Rok: I kvartal 2026. godine

5.1.6 Izdavanje periodičnih dodjela/alokacija 

Shodno članu 53 Zakona o finansiranju lokalne samouprave propisano je da poslove trezora obavlja organ uprave nadležan za poslove finansija („Službeni list CG“, broj 003/19, 086/22, 005/24, 007/24 i 092/25). 
Član 6 stav 1 tačka 5 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisuje da Sekretarijat za finansije izvršava upravljanje konsolidovanim računom trezora, podračunima i drugim računima. 
U skladu sa tačkama 16, 17 i 18 Uputstva o bližem načinu rada trezora jedinica lokalne samouprave („Službeni list CG“, broj 015/19 i 024/22), Sekretarijat odobrava potrošačkim jedinicama izdavanje periodičnih dodjela/alokacija na osnovu predloga potrošnje dostavljenim od strane potrošačkih jedinica, u skladu sa odobrenim Dinamičkim planom potrošnje.

Nosilac posla: Sekretarijat za finansije – odjeljenje za budžet 
Rok: kvartalno ili mjesečno

5.1.7 Prijem računovodstvene dokumentacije 

Članom 6 stav 1 tačka 5 Odluke o organizaciji i načinu rada Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za finansije vrši kontrolu obrazaca za izvršenje budžeta.

Nosilac posla: Sekretarijat za finansije – odjeljenje za trezor 
Rok: stalan zadatak

5.1.8 Vođenje Glavne knjige trezora i pomoćne knjige 

Shodno članu 52 Zakona o finansiranju lokalne samouprave („Službeni list CG“, broj 003/19, 086/22, 005/24, 007/24 i 092/25) propisano je da organ lokalne uprave nadležan za poslove finansija vodi glavnu knjigu trezora. 

Članom 6 stav 1 tačka 5 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za fnansije vrši poslove uprave koji se odnose na vođenje glavne knjige trezora.

Nosilac posla: Sekretarijat za finansije – odjeljenje za trezor 
Rok: stalan zadatak

5.1.9 Poslovi u vezi sa uspostavljenim registrom rizika iz nadležnosti Sekretarijata za finansije 

Pravni osnov za obavljanje ovih poslova sadržan je u Zakonu o upravljanju, unutrašnjoj kontroli i unutrašnjoj reviziji u javnom sektoru („Službeni list CG“ br. 089/25).

Nosilac posla: Sekretarijat za finansije 
Rok: IV kvartal 2026. godine

5.1.10 Evidencija i dostavljanje podataka nadležnim organima o prihodima, izdacima i budžetskom zaduženju 

Shodno članu 55 Zakona o finansiranju lokalne samouprave („Službeni list CG“, broj 003/19, 086/22, 005/24, 007/24 i 092/25) i članom 6 Pravilnika o načinu sačinjavanja i podnošenja finansijskih izvještaja budžeta, državnih fondova i jedinica lokalne samouprave („Službeni list Crne Gore“ br. 023/14, 071/19 i 047/24), opština je dužna da izvještava Ministarstvo mjesečno, kvartalno, polugodišnje na propisanim obrascima 
Članom 6 stav 1 tačka 15 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za finansije vrši poslove uprave koji se odnose i na dostavljanje podataka nadležnim organima o prihodima, izdacima i budžetskom zaduženju.

Akt za: Ministarstvo finansija 
Nosilac posla: Sekretarijat za finansije - odjeljenje za trezor
Rok: mjesečno, kvartalno, polugodišnje

U skladu sa članom 55, stav 2 Zakona o finansiranju lokalne samouprave(„Službeni list CG“, broj 003/19, 086/22, 005/24, 007/24 i 092/25), Sekretarijat za finansije vodi evidenciju o postojećem dugu opštine, uzetim dugoročnim i kratkoročnim pozajmicama i datim garancijama o čemu Ministarstvu finansija dostavlja izvještaj kvartalno u roku od 15 dana od isteka kvartala. 

Akt: za Ministarstvo finansija 
Nosilac posla: Sekretarijat za finansije - odjeljenje za trezor
Rok: kvartalno 

 Shodno Zakonu o upravljanju, unutrašnjoj kontroli i unutrašnjoj reviziji u javnom sektoru („Službeni list CG“ br. 089/25), Ministarstvu finansija dostavlja se Polugodišnji izvještaj (PGI-FMC 2020) i Godišnji izvještaj (GI-FMC 2020) o sprovođenju planiranih aktivnosti u uspostavljanju i razvoju sistema finansijskog upravljanja i kontrola za 2026. godinu, na propisanim obrascima. 

Akt za: Ministarstvo finansija 
Nosilac posla: Sekretarijat za finansije – odjeljenje za budžet 
Rok: polugodišnje/godišnje

5.1.11 Vođenje evidencije o uplatama od prodaje nepokretnosti, evidencije o osnovnim sredstvima 
 
Članom 6 stav 1 tačka 16 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za finansije vodi evidencije iz svog djelokruga poslova u skladu sa zakonom.

Nosilac posla: Sekretarijat za finansije 
Rok: stalan zadatak

5.1.12 Dostavljanje zahtjeva (obrazaca) potrošačkim jedinicama za obezbjeđenje sredstava za narednu budžetsku godinu, u skladu sa stručnim uputstvom Ministarstva finansija 

Članom 29, stav 4 Zakona o budžetu i fiskalnoj odgovornosti(„Službeni list Crne Gore“, br. 020/14, 056/14, 070/17, 004/18, 055/18, 066/19, 070/21, 145/21, 027/23, 123/23, 125/23 i 011/25), propisano je da na osnovu smjernica fiskalne politike, Ministarstvo finansija, u maju tekuće fiskalne godine na osnovu propisa za izradu programskog budžeta koji donosi Vlada, izdaje stručno uputstvo za pripremanje budžeta potrošačkih jedinica i budžeta opština za narednu fiskalnu godinu.

Nosilac posla: Sekretarijat za finansije - odjeljenje za budžet
Rok: III kvartal 2026. godine

5.1.13 Popis i evidencija pokretnih i nepokretnih stvari kojima raspolaže Opština Tuzi 

Članom 6 stav 1 tačka 16 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretarijat za finansije izvršava poslove popisa i evidenciju nepokretnih i pokretnih stvari kojima raspolaže opština, a koje taj Sekretarijat koristi za ostvarivanje svojih funkcija (službene zgrade i poslovne prostorije izuzev onih koje koristi više organa uprave, oprema, prevozna sredstva i sl.), u skladu sa zakonom kojim se uređuje državna imovina; dostavljanje te evidencije u elektronskoj formi organu lokalne uprave nadležnom za poslove imovine sa svim promjenama nastalim u toku godine, usklađivanje knjigovodstvenog stanja posebne evidencije sa stvarnim stanjem.

Akt za: Sekretarijat za imovinu 
Nosilac posla: Sekretarijat za finansije
Rok: godišnje

5.1.14 Saglasnost na Plan javnih nabavki 
 
Shodno članu 84, stav 6 Zakona o javnim nabavkama ( “Službeni list Crne Gore” br. 074/19, 003/23, 011/23 i 084/24), Sekretarijat za finansije daje saglasnost na Plan javnih nabavki Opštine Tuzi, čija su sredstva planirana budžetom.

Akt za:  Kancelarija za javne nabavke službe Predsjednika 
Nosilac posla: Sekretarijat za finansije – odjeljenje za budžet
Rok: godišnje

5.2 Tehnički poslovi

-	Prijem i vođenje evidencije poreskih prijava: prijave poreza na nepokretnosti, prijave prireza porezu na dohodak fizičkih lica, prijave trgovine radi utvrdjivanja naknade za korišćenje opštinskih puteva i dostavljanje bilansa uspjeha radi utvrdjivanja članskog doprinosa;
-	Knjiženje obaveza i uplata na individualne račune poreskih obveznika;
-	Evidentiranje uplata preko uplatno-prolaznih računa;
-	Vođenje tačne evidencije o poreskim obveznicima, izvršenim izmjenama, ažuriranje baze podataka sa stanjem na terenu i sa podacima Uprave za nekretnine;
-	Praćenje urednosti dostave rješenja poreskim obveznicima;
-	Utvrđivanje lokalnih komunalnih taksi;
-	Utvrđivanje obaveza po osnovu poreza na nepokretnosti za pravna i fizička lica; 
-	Utvrđivanje naknade za korišćenje opštinskih puteva;
-	Utvrđivanje visine, načina obračunavanja i plaćanja članskog doprinosa Turističkoj organizaciji Tuzi.    
                                                        
Nosilac poslova: Sekretarijat za finansije - Sektor za lokalne javne prihode
Rok: Stalan zadatak

 5.3 Kancelarijska grupa poslova

Vršenje administrativnih poslova shodno Uredbi o kancelarijskom poslovanju (Službeni list Crne Gore", br. 047/19) - prijem, raspoređivanje evidentiranje i arhiviranje akata, vođenje upisnika i djelovodnika i distribucija pošte. 

Članom 6 stav 1 tačka 17 Odluke o organizaciji i načinu rada uprave Opštine Tuzi (‘’Službeni list Crne Gore - opštinski propisi’’, br. 022/23, 024/23, 029/24, 032/24 i 012/25) propisano je da Sekretatarijat za finansije izvršava i druge poslove iz svog djelokruga, u skladu sa zakonom i drugim propisima. 

Nosilac poslova: Sekretarijat za finansije
Rok: Stalan zadatak                                                                                                         

Broj: 05-070/25-8387/3
Tuzi, 25.11.2025. godine                                                                                                                                

SEKRETAR,
  Driton Gjokaj   

_____________________